|  |  |
| --- | --- |
| Det Odontologiske studienævn  Møde den: 03. september 2012  Til stede:  Eva Karring, Hanne Hintze, Jes Halfdan Nielsen, Flemming Kemner, Lasse Loebenstein, Julie Christiansen, Ida Willum Nielsen, Anders Wedel Sørensen, Emilie Leth Rasmussen, Helle Tolboe  Fraværende: Marie Kjestine Møller, Gugge Smedegaard  Referent: Lise Lotte Steentoft | Referat |

Dagsorden:

1. Godkendelse af ”Udvalgte regler og retningslinjer på Fællesklinikken”

2. Høring på ny Forretningsorden på AU og Studienævnets arbejde

3. Orientering

4. Eventuelt

5. Meddelelser

Studielederen bød velkommen efter ferien og især velkomment til Julie Christiansen, der er trådet ind som studentermedlem i studienævnet efter Julia Kornum Hundebøll, der blev færdig i sommer. Dagsordenen blev godkendt.

**Ad pkt. 1** Godkendelse af ”Udvalgte regler og retningslinjer på Fællesklinikken”

Dokumentet ”Udvalgte regler og retningslinjer på Fællesklinikken” er en del af studieordningerne for bachelor- og kandidatuddannelserne, der årligt er til godkendelse i studienævnet. Siden sidst er der foretaget mindre nedjusteringer af de kvantitative studenterkrav til behandlinger i Parodontologi, Tandsygdomslære og Protetik samt indførelse af krav om behandling af en parodontologipatient fra A-Z. Studienævnet godkendte ændringerne.

**Ad pkt. 2** Høring på ny Forretningsorden på AU og Studienævnets arbejde.

Studienævnet gennemgik de væsentligste ændringer i den nye Forretningsorden, og foreslog enkelte justeringer, som videregives til AU.

Dernæst præciserede studienævnets formand, hvilke kerneopgaver studienævnet har og bad om, at medlemmerne holdt sig disse for øje i de mange drøftelser studienævnet ofte bevæger sig ud i. Dermed ikke sagt, at studienævnte ikke kan have gavn af drøftelser og deraf følgende konstruktiv viden om almene forhold på instituttet og i undervisningen, men at kerneopgaverne primært skal have studienævnets tid og opmærksomhed. Studienævnet var enig i arbejdsformen.

**Ad pkt. 3** Orientering

Studielederen orienterede om optaget i 2012:

73 bachelorstuderende, heraf 19 mænd, hvilket er en positiv fremgang. Der er optaget 48 kandidatstuderende, hvilke alle er fra Aarhus Universitet. Grænsekvotienten på kvote 1: 9,8 og kvote 2: 9,7.

Der har i indeværende kvote 2 optag været nogen uigennemsigtighed i forhold til optagelseskrav og § 20 i adgangsbekendtgørelsen, der siger, at fordelingen af pladserne skal ske ud fra en konkret vurdering af ansøgerne og at universitetet på hjemmesiden skal offentliggøre hvilke objektive, faglige kriterier, der kan indgå i vurderingen af den konkrete ansøger. Disse ”objektive, faglige kriterier” har ikke været tilstrækkeligt oplyst, hvilket studienævnet ønsker at gøre ”optagelsen” opmærksom på ikke er tilfredsstillende, idet ansøgerne har ret til at vide, hvad de skal bruge deres tid på, såfremt de skal optimere deres chancer ved fremtidige forsøg på optagelse på odontologistudiet.

**Ad pkt. 4** Eventuelt

Der var intet under dette punkt.

**Ad pkt. 5** Meddelelser

Der var intet at bemærke under dette punkt.

Mødet sluttede kl. 16.00

EK/lls